AIŠKINAMASIS RAŠTAS

Dėl Molėtų rajono savivaldybės tarybos 2018 m. birželio 28 d. sprendimo Nr. B1-153 „Dėl Molėtų rajono savivaldybės finansinės paskatos jaunoms šeimoms pirmajam būstui įsigyti teikimo tvarkos aprašo patvirtinimo“ pakeitimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės taryba 2018 m. birželio 28 d. sprendimu Nr. B1-153 „Dėl Molėtų rajono savivaldybės finansinės paskatos jaunoms šeimoms pirmajambūstui įsigyti teikimo tvarkos aprašo patvirtinimo“ patvirtino Molėtų rajono savivaldybės finansinės paskatos jaunoms šeimoms pirmajambūstui įsigyti teikimo tvarkos aprašą (toliau – Aprašas).

Vadovaujantis šiuo Aprašu buvo sudaryta Molėtų rajono savivaldybės finansinės paskatos jaunoms šeimoms pirmajambūstui įsigyti teikimo prašymų vertinimo komisija (toliau – Komisija), kuri 2018 metais vertino 11 pateiktų prašymų. Prie vieno prašymo pateikti dokumentai neatitiko nuostatos, kad kiekvienas šeimos narys ne mažiau kaip vienerius metus iki Aprašo 14.1 papunktyje nurodyto prašymo padavimo datos yra deklaravęs gyvenamąją vietą Molėtų rajono savivaldybėje, ir prie vieno prašymo pateikti dokumentai parodė, kad šeima neatitinka jaunos šeimos apibrėžimo. 9 prašymai buvo įvertinti ir šioms jaunoms šeimoms suteikta Molėtų rajono savivaldybės finansinė paskata pirmajambūstui įsigyti. Molėtų rajono savivaldybės biudžete finansinei paskatai buvo suplanuota 40,0 tūkst. Eur, išmokėta suma – 39,6 tūkst. Eur.

Svarstant pateiktus prašymus pastebėta, kad būtina tikslinti arba papildyti dalį Aprašo nuostatų. Parengta ir teikiama svarstyti Aprašo nauja redakcija.

Parengto sprendimo projekto tikslas – patvirtinti Molėtų rajono savivaldybės finansinės paskatos jaunoms šeimoms pirmajambūstui įsigyti teikimo tvarkos aprašo redakciją.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 22 punktas, 16 straipsnio 4 dalis, 18 straipsnio 1 dalis;

Molėtų rajono savivaldybės strateginis veiklos planas 2018-2020 metams, patvirtintas Molėtų rajono savivaldybės tarybos 2018 m. vasario 22 d. sprendimu Nr. B1-28 „Dėl Molėtų rajono savivaldybės strateginio veiklos plano 2018–2020 metams patvirtinimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – bus įgyvendintos strateginio veiklos plano nuostatos. Priėmus sprendimą, bus sudarytos palankesnės finansinės galimybės jaunoms šeimoms apsirūpinti pirmuoju būstu, pagerinti gyvenimo sąlygas Molėtų rajono savivaldybėje.

Neigiamų pasekmių nenumatoma.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikis – 40,0 tūkst. Eur, finansavimo šaltinis – savivaldybės biudžeto lėšos.

**6. Vykdytojai, įvykdymo terminai**

Molėtų rajono savivaldybės administracija.